Epp Kaidu

Epp Kaidu (lavanimi) ehk Leida IrdEesti biograafiline andmebaas. (Vaadatud 22.03.2013.) (neiupõlvenimi Leida Rosenblatt;15. aprill 1915 Jäärja vald – 23. juuni 1976) oli eesti lavastaja ja näitleja. 

 Õpingud ja töö 
Ta lõpetas 1935. aastal Tartu Tütarlaste Gümnaasiumi. Aastatel 1934–1936 õppis Tartu Näitekunsti Stuudios. 

1937–1939 oli ta Tartu Töölisteatri näitleja ning 1940–1941 töötas näitlejana Vanemuises. Teise maailmasõja ajal oli ta Eesti NSV Riiklike Kunstiansamblite liige Nõukogude tagalas ning 1944–1976 taas Vanemuises näitleja ja lavastaja.

Epp Kaidu töötas nii muusika- kui ka sõnalavastustega, peamiselt Tartus Vanemuise teatris. Enda hinnangul tõi Kaidu lavale umbes 100 lavastust.Aeg ja lavastaja. Epp Kaidu 60.|ERR. (Vaadatud 22.03.2013.) Evald Hermaküla ja Jaan Tooming said oma näitlejatunnustuse just Kaidu lavastajakäe all mängides. Kaidu reisis Nõukogude Liidus palju, muuhulgas külastas Gruusiat ja toonast Tšehhoslovakkiat, aga ka Soomet. Ta lavastas Venemaal ja Soomes.

Kaidu lõpetas ka kõrgemad režiikursused Moskvas. Ta tegi kaastööd Eesti Televisioonile, oli Lenfilmi filmide "Valgus Koordis" ja "Andruse õnn" näitejuht.Kuidas otsida Kaidut - Eesti Teatri- ja Muusikamuuseum. (Vaadatud 22.03.2013.)

 Isiklikku 
Epp Kaidu oli Vanemuise teatri lavastaja ja peanäitejuhi Kaarel Irdi abikaasa. Neil olid tütred Kais ja Mari. Kais Adlas töötas hiljem Vanemuises näitlejana ning lastega tegelesid hoidjad.Kaarel Ird: "Iga titt peab ise oma mähkmed täis tegema." - Vanemuine. (Vaadatud 22.03.2013.) Kaidu ja Ird elasid Tartus Tähtvere linnajaos. 
Epp Kaidu oli Peet Vallaku õetütar.

 Lavastused 
Väike valik Kaidu lavastusi:
 A. Jakobson "Võitlus rindejooneta" (1947) – Kaidu lavastajadebüütVanemuise sõnateater. (Vaadatud 22.03.2013.)
 A. H. Tammsaare "Kuningal on külm"
 T. Pakkala "Parvepoisid" 
 A. Štein "Ookean", 1961 
 R. Rolland "14.juuli", 1962 
 P. Petersons "Olen 30-aastane", 1962/1963
 W. Gibson "Kahekesi kiigel" 1963
 V. Višnevski "Esimene ratsavägi", 1963
 B. Brecht "Kolmekrossiooper" 
 Rainis "Joosep ja tema vennad" 
 I. Madàch "Inimese tragöödia" 
 L. Leonov "Vallutusretk" – Kaidu viimane lavastus

 Tunnustus 
 1947 ja 1948 Nõukogude Eesti preemia (lavastused "Võitlus rindejooneta", "Provintsi kuberneri..." ja "Kuni käru pole kummuli")
 1957 Eesti NSV rahvakunstniku aunimetus
 1965 Eesti NSV Ülemnõukogu Presiidiumi aukiri 
 1972 Nõukogude Eesti preemia (lavastused "Pimedus tähendab ööd", "Inimese tragöödia" ja "Kuni käru pole kummuli")
 1975 Rahvaste Sõpruse orden

 Mälestustahvel
Tartu linnas meenutab Epp Kaidut mälestustahvel, mis paikneb aadressil Karl August Hermanni tänav 4.Tere tulemast Tartusse!. (Vaadatud 22.03.2013.)
Pronksist mälestustahvlil on eesti ja vene keeles tekst:
"1945–1976 ELAS SELLES MAJAS
ENSV RAHVAKUNSTNIK
EPP KAIDU
1915–1976"

Mälestustahvel avati 1980. aastal, tollal oli maja aadressiks Johannes Lauristini tänav 4.

 Viited 

 Kirjandus 
 Oskar Kuningas (koostaja), "Epp Kaidu kaasaegsete mälestustes", Tallinn: Eesti Raamat, 1982.

Kategooria:Eesti teatrilavastajad
Kategooria:Vanemuise näitlejad
Kategooria:Tartu Riikliku Ülikooli parteialgorganisatsiooni liikmed
Kategooria:Eesti NSV Teatriühingu liikmed
Kategooria:Rahvaste Sõpruse ordeni kavalerid
Kategooria:Vana-Jaani kalmistule maetud
Kategooria:Sündinud 1915
Kategooria:Surnud 1976